**Lausunto Hallituksen esityksestä kalastuslain muuttamisesta**
Pohjanmaan Vapaa-ajankalastajapiiri ry kiittää mahdollisuudesta tulla kuulluksi asiassa.

Lausumme aiheesta seuraavaa:

Hallitus esittää kalastonhoitomaksua korotettavaksi sillä perusteella, että kalastonhoitomaksusuoritusten määrä sekä kalastonhoitomaksukertymä ovat vähentyneet.
Kuitenkin kalastonhoitomaksun maksajien kokonaismäärä on kasvanutuuden kalastonhoitomaksun voimaan tulon jälkeen vuonna 2016. Samoin on kasvanut myös maksukertymä uudesta kalastonhoitomaksusta.
Vuosikohtaisten maksujen, joista valtaosa maksukertymästä muodostuu, määrä sen sijaan on selvästi pudonnut.
Todennäköisiä syitä vuosikohtaisten maksujen vähenemiseen ovat riittämätön kalastuksen valvonta sekä uuden maksujärjestelmän käytön vaikeudet ja huono markkinointi.

Pohjanmaan Vapaa-ajankalastajapiirin mielestä esitetyt kalastonhoitomaksun nostot tulevat johtamaan maksukertymän pienenemiseen.
Maksujen korottamisen sijaan tulisi keskittyä edellä esitettyjen epäkohtien korjaamiseen, luonnonvaraisten kalakantojen tilan parantamiseen sekä kalastusharrastuksen houkuttelevuuden lisäämiseen.

Näin ollen vastustamme kalastonhoitomaksujen korottamista.

**Pohjanmaan Vapaa-ajankalastajapiiri**

Jaakko Knaapila, puheenjohtaja